Vrou se Facebook-boodskap aan diefFoto: Facebook “Geagte persoon wat die naweek ingebreek het. Ons hoop regtig dat jy dit wat jy van ons gesteel het nodig gehad het,” het Elizabeth van Sant, mede-eienaar van Campbell’s Coffee and Tea, op Facebook geskryf ná die inbraak waartydens $300 gesteel is. “Ons hoop dat jou kind ekstra spesiale kos gekry het om te eet, dat jou waterrekening betaal is en die diens weer aangeskakel is, of selfs dat jou hond ŉ spesiale bederf gekry het. Ons hoop dat jy geld geskenk het aan een van ons gunsteling- plaaslike noodlenigingsorganisasies. Die geld wat ons verdien deur ons eerlike bestaan gaan aan dié goed: ons werknemers, ons families, ons geliefdes en die gemeenskapsorganisasies wat ons ondersteun,” het Van Sant geskryf. “Jou optrede maak dit moeilik vir ons om dié goed te doen en ons wil minstens weet of jy ons geld sal aanwend vir dieselfde doel as wat ons sou. Ons is vergewensgesind en wil nie met woede reageer nie. Ons ondersteuners en vriende sal saam met ons staan en voortgaan om hul ondersteuning te wys vir die eerlike, hoë kwaliteit werk wat ons doen en ons sal voortgaan met die diens aan ons gemeenskap vir wie ons so lief is.”